**«Балалар мен жасөспірімдер арасында суицидальді мінез-құлықтардың пайда болуы мен алдын алуда психологиялық қызметтің көмегі**

 *«Суицид – тығырықтан шығар жол емес»,* - деген тұрақты тіркесті қаншалықты жиі естісек те, оның эффективтілігі практикада жылдан жылға азайғаны айдан анық. Психологиялық қызметтің ең өзекті де маңыздылығы – суицидке бейім балаларды дер кезінде анықтап, алғашқы психологиялық көмекті көрсету. Алайда, осы түйткілді мәселені шешуге XXI ғасырдағы педагог-психолог құзіретті ме, қауқарлы ма деген сұрақ бірінші туындайды.

 Әрине, әрбір ата-ананың жаны - оның баласы. «*Бала үшін жан пида»* деген ата-ана үшін баласының тек физиологиялық денсаулығы емес, психологиялық денсаулығы да маңызды рөл атқарады. Осы ретте, физиологиялық денсаулық пен психологиялық саулықтың бір-бірінсіз толыққанды функционалдығы мүмкін еместігі ақиқат. Ал психологиялық денсаулықтың деңгейін анықтаушы қажетті құрал-жабдықтармен ата-ана қамтамасыз етілген бе? Себебі, психологияның дамуына, оның ішінде психоанализдің пайда болып, дамуына себепші болған Зигмунд Фрейд бойынша, өмірге келген сәбидің алғашқы даму сатысы – оральдық деп аталады. Бұл сатыда ана мен бала арасында көзге көрінбейтін, ерекше психологиялық байланысы, яғни эмоционалдық деңгейдегі байланыс пайда болады. Келесі даму сатысы, анальдық және фалликалық, 6-7 жас шамасына дейін созылады. Яғни бала, өзінің физиологиялық ерекшеліктеріне мән беріп, өзінің жеке адам екенін зерттей бастайды. Мектеп табалдырығын аттаған соң, жасырын іс-әрекеттер, жасырын мінез-құлық танытуға бейім болады екен – бұл латентті(жасырын) кезең. Мектепте алған әсерімен, қарым-қатынасымен, мұғалімдері мен достары туралы жасырмай айтуға оның мектепке дейінгі кезеңдегі психологиялық денсаулығы әсер ететіні анық. Сонымен, бала үшін ең алғашқы психологиялық денсаулықты қалыптастыратын – ата-анасы. Статистикаға сүйенсек, қазіргі ата-аналардың орташа жас шамасы 30-40 жас аралығын қамтиды. Ендеше, бұл ата-аналар психологиялық қажетті функционалды сауаттылықтарын қаншалықты жеткілікті дәрежеде қамтамасыз еткен? Ендеше, мектеп оқушылары үшін психологиялық денсаулықтарын сақтау мен қалыптастыру, дамыту үшін мектеп педагог-психологтары таптырмас «жедел жәрдем» екенін байқаймыз.

 Әрбір адамдардың бойындағы психологиялық проблемалардың туындауы отбасында, әсіресе балалық шақта, мектепке дейінгі кезеңде пайда болып, үлкен комплекстардың тууына себепші болады. Алғаш рет комплекстар туралы З.Фрейд бейсаналық туралы зерттеулерінде, оның ішінде көбінесе «Эдипов» комплексі туралы қарастырған еді. Кейін оның ізбасары К.Г.Юнг комплекстарды(сomplexus – «тоқылған, кешенді», психикалық өзгерістердің жиынтығы) толығырақ зерттеп, жазған. Комплекстардың жиынтығы адамның толыққанды өмір сүруіне, негізгі орта білімді игеру кезінде «үлгерімі төмен» оқушы, «үздік оқушы» комплексі(перфекционист), өз-өзіне қанағаттанбау, көңілі толмаудан туындаған «кемшілік» комплексі(комплекс неполнеценности), өзгелерден өзін асыра бағалау немесе үнемі салыстыру, өзін төмен,жоғары бағалау, мақтаншақтық комплексі, жауластық комплекстарын және т.с.с. үнемі тұлғаішілік конфликтілерді сезінуден тұрады. Мектептегі педагог-психологтар балалардың бойындағы психологиялық мәселелерді оңтайлы шешіп, өмір сүру қуанышын сезінуге көмектеседі. Нәтижесінде адам өзін жеңіл, тәуелсіз, өмірге құштарлығы күшейгенін сезінеді. Осы пайда болған психологиялық жай-күйді тек жағымды эмоцияларымен толтыру арқылы адамға кез келген қиындықтарды жеңуіне позитивті ресурстармен қамтамасыз етеді.

 Егер үнемі оқушылардың денсаулықтарын сақтауда ата-аналардың психологиялық сауаттылықтарын арттыратын болса, суицидтік мінез-құлықтың білім алушылар арасында азаяры хақ екеніне сенемін.

Егізбаева Гүлмира Мәдиқызы

Алматы облысы Іле ауданы

Т.Бокин атындағы №41ом педагог-психологы